了妄元真
作者：釋清遠
朝代：宋

paragraphs: 問汝貪嗔癡，家住在何處。
我今要與汝，各各分頭去。
好好細思量，免被他官府。
大者名爲貪，養得二舍弟。
三郎都一處，日夜共活計。
令汝家戶大，使汝善調制。
子今苦厭我，我與子發誓。
一要子自知，二要子依例。
三要當處生，四要歡喜偈。
與汝善和同，一一無凡穢。
一覺一切了，何須去煩翳。
我是諸佛母，十方及三世。